ისლანდიარეფი

ისლანდიარეფი — კათა, ისლანდიაშ თარი მახორობა. მუდანობა დოხოლაფირო 500 000 ადამიერი რე, თინეფშე, 319 000 ისლანდიას ოხორანს, 75 000 — კანადას, 89 00 — ააშ-ს, 15 000 — დანიას. რაგადანა ისლანდიურ ნინაშა. მორწუმეეფი — პროტესტანტეფი რენა (ლუთერანეფი). ისლანდიარეფი ჯვეშსკანდინავიარეფიშ გამნარყიშ რენა. სკანდინავიაშე ისლანდიას 9-10-ა ოშწანურეფს გეგნორთჷ მახორობაქ, ნამუშ თარი გვირზილი ნორვეგიალეფი რდეს. ისლანდიარი კათაშ გჷმოქიმინუას ნორვეგიალეფწკჷმა ართო, სკანდინავიარეფიშ მაპალობას მარენჯი ირლანდიაშ დო შოტლანდიაშ მახორობა ხოლო ოკათუდჷ. 11-13 ოშწანურეფს ისლანდიარი კათაშ კონსოლიდაციაშ პროცესას უმოს შანულამ პერიოდის წჷმარინუანს. ისლანდიაშ ერუანულ გოვითარაფას კოკის დანიაშ ხანგჷრძე პატჷნალა ვაუნწყუნდჷ ხეს დოჭყაფილი 1380 წანაშე. 1918 წანას დანიაქ ნორვეგიალეფიშ სუვერენული ნებეფი აღიარჷ დანია-ისლანდიური უნიაშ დაჭყაფუშე. 1944 წანას უნიაქ მეჭყორდჷ დო ისლანდიაქ რესპუბლიკათ გეგმიცახდჷ. ისლანდიარეფიშ თარი საქვარუა მეჩხომობა, ჩხომიშ ხერეჭუა დო ოფუტეშ მეურნობა რე.

 რესურსეფი ინტერნეტის 

კატეგორია:ისლანდიარეფი